Ludwig Levy

Ludwig Levy (berne op 18 april 1854 – ferstoarn op 30 novimber 1907) wie in Dútske arsjitekt fan it histoarisme. Hy makke de ûntwerpen fan in tal synagoges, wêrûnder de ûnbidich grutte Nije Synagoge fan Straasburch, mar ek wol tsjerken en oare gebouwen.

 Libben 
Ludwig Levy wie it sechde bern fan 'e joadske tekstylhandler Jonas Levy en syn frou Barbara Machhol.

Nei syn skoalletiid yn Landau studearre er sûnt 1870 wiskunde en foar yngenieur oan it Polytechnikum Karlsruhe (no it Ynstitút foar Technology), letter ek arsjitektuer. Levy wurke nei de foltôging fan syn stúdzje sûnt 1876 by ferskillende arsjitekten, lykas û.o. Paul Wallot en Rudolf Opfermann. Yn 1882 iepene er syn eigen arsjitekteburo yn  Kaiserslautern. Nei 1886 dosearre er oan 'e Baugewerkschule Karlsruhe en sûnt 1902 wied er boutechnysk spesjalist by it Ministearje fan Ynlânske Saken. As erkenning foar syn wurk waard er yn 1902 troch it Ministearje fan Ynlânske Saken fan Baden yn 'e Bouried beneamd.

 Famylje 
Sûnt 1890 wie Levy mei Flora Leving troud (1869-1943). Hja krigen tegearre twa bern: Marie Babette (berne op 5 augustus 1891) en Erwin Walter (berne op 18 juny 1896). Syn widdofrou Flora waard op 1940 út Karlsruhe nei Gurs en dêrwei yn 'e simmer fan 1942 nei Theresienstadt deportearre. Dêr ferstoar hja op 23 april 1943 yn 'e âldens fan 74 jier. Har twa bern wiene doe al ferstoarn. Oar neiteam wie der net.

It hûs fan Ludwig Levy yn Karlsruhe waard yn beslach nommen en is yn 'e Twadde Wrâldoarloch ferneatige.

 Gebouwen 
Levy wurke fral en Baden, de Palts mar ek yn 'e Elzas, dêr't er fral synagoges, hûzen en gebouwen foar organisaasjes ûntwurp.

Synagoges
 1883–1886: Synagoge fan Kaiserslautern (ferneatige yn 1938)
 1892: Alde Synagoge fan Pforzheim (ferneatige yn 1938)
 1895–1898: Nije Synagoge (Straasburch) (ferneatige yn 1940)
 1896: Synagoge (La Chaux-de-Fonds)
 1897: Alde Synagoge fan Barmen (ferneatige yn 1938)
 1899: Synagoge fan Baden-Baden (ferneatige yn 1938)
 1900/01: Synagoge (Winnweiler) (ferneatige yn 1938)
 1905: Nije Synagoge (Bingen am Rhein) (ferneatige yn 1938)
 1905: Synagoge fan Rastatt (ferneatige yn 1938)
 1912–1913: Alde Synagoge fan Thionville (ferneatige yn 1940)
 Synagoge in Lúksemboarch (ferneatige yn 1943)
 Synagoge in Rostock (ferneatige yn 1938)

oare opdrachten
 1884–1885(?): Protestantske tsjerke fan Olsbrücken
 1885: Katolyk ferieningshûs yn Kaiserslautern
 1885: Villa Ritter yn Kaiserslautern
 1886: Villa Böhm yn Neustadt an der Weinstraße
 1888–1889: Protestantske tsjerke fan Bexbach
 1889: Tagongspoarte fan it Slot Kirchheimbolanden
 1890: Villa Lieberich-Merkel yn Neustadt an der Haardt
 1890: Burckshof in Gimmeldingen
 1893: Villa Streccius yn Landau in der Pfalz
 1899–1911: Oerheidsgebouwen oan it Kaiserplatz yn Straasburch (hjoed-de-dei: it belestingkantoar oan it Place de la République) 
 1902–1903: Distriktskantoar (hjoed-de-de: haadburo plysje) yn Mannheim as opfolger fan Adolf Hanser
 Psychiatrysk sintrum Nordbaden yn Wiesloch
 1904: Herfoarme tsjerke fan Queuleu (Metz)
 1904–1907: Labgebouwen fan 'e Landwirtschaftlichen Versuchsanstalt Augustenberg yn Karlsruhe (hjoed-de-deo it Agraryske Technologysintrum Augustenberg
 1907: Protestantske tsjerke fan Siegelbach
 en protestantske tsjerken yn Weilerbach, Mittelbach/Pfalz (ferneatige yn 1945) en  Steinwenden (ynterieur)

Kategory:Dútsk arsjitekt 
Kategory:Dútsk persoan fan Joadsk komôf
Kategory:Persoan berne yn 1854
Kategory:Persoan stoarn yn 1854